pythainlp/thai-wiki-dataset-v3 huggingface dataset:
ไชยวัฒนา ติณรัตน์

นายไชยวัฒนา ติณรัตน์ (ชื่อเดิม : ไชยวัฒน์ ติณรัตน์) (เกิด 21 สิงหาคม พ.ศ. 2502) สมาชิกสภาผู้แทนราษฎรมหาสารคาม เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
== ประวัติ ==
ไชยวัฒนา ติณรัตน์ เกิดเมื่อวันที่ 21 สิงหาคม พ.ศ. 2502 เป็นบุตรของนายบุญชู และนางหอมจันทร์ ติณรัตน์ สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนวลนารท มีบุตร 3 คน
== งานการเมือง ==
อดีตเป็นสมาชิกสภาจังหวัดมหาสารคาม 2 สมัย ปี พ.ศ. 2544 ลงสมัครเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย และได้รับเลือกเป็นครั้งแรก โดยเอาชนะนายสุชาติ ศรีสังข์ อดีต ส.ส.จากพรรคชาติพัฒนา แต่ต่อมาคณะกรรมการการเลือกตั้งตัดสินให้ใบเหลือง และนายสุชาติพลิกกลับมาชนะในการเลือกตั้งซ่อม
ในการเลือกตั้งปี พ.ศ. 2548 นายไชยวัฒน์ย้ายไปลงในระบบบัญชีรายชื่อลำดับที่ 76 ไม่ได้รับเลือกในคราวแรก แต่ในเวลาต่อมาได้รับเลื่อนแทนนายพงษ์ศักดิ์ รักตพงศ์ไพศาล
พ.ศ. 2550 หลังการรัฐประหาร 19 กันยายน พ.ศ. 2549 นายไชยวัฒน์กลับลงมาสมัครสมาชิกสภาผู้แทนราษฎรแบบแบ่งเขตอีกครั้ง และได้คะแนนมาเป็นอันดับที่ 3 ของเขต (มี ส.ส. ได้ 3 คน) พ.ศ. 2554 ได้รับเลือกตั้งเป็นสมัยที่ 4 สังกัดพรรคเพื่อไทย
=== สมาชิกสภาผู้แทนราษฎร ===
ไชยวัฒนา ติณรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดมหาสารคาม สังกัดพรรคไทยรักไทย (ใบเหลือง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดมหาสารคาม สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายไชยวัฒน์ ติณรัตน์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายไชยวัฒน์ ติณรัตน์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายไชยวัฒน์ ติณรัตน์), ศูนย์ข้อมูลนักการเมืองไทย
บุคคลจากจังหวัดมหาสารคาม
นักการเมืองไทย
สมาชิกสภาผู้แทนราษฎรจังหวัดมหาสารคาม
สมาชิกสภาผู้แทนราษฎรไทยแบบบัญชีรายชื่อ
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
จิรวิชญ์ พงษ์ไพจิตร

จิรวิชญ์ พงษ์ไพจิตร หรือ ฮัท เดอะสตาร์ เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 8 ได้หมายเลขประจำตัวในการแข่งขันคือ หมายเลข 7 และได้อันดับในการแข่งขันคือ อันดับ 7
== ประวัติ ==
จิรวิชญ์ พงษ์ไพจิตร เกิดเมื่อวันที่ 24 พฤศจิกายน พ.ศ. 2534 สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง ฮัทได้เข้าร่วมในรายการเดอะสตาร์ ค้นฟ้าคว้าดาว ปี 8 ได้เป็นตัวแทนจากภาคเหนือ และได้เข้ามาเป็น 8 คนสุดท้าย เป็นลำดับที่ 2 ก่อนหน้าการประกวดเดอะสตาร์ ฮัทเคยเป็นแดนเซอร์ของ D-Dance Troupe เคยเต้นให้กับคอนเสิร์ตอังกอร์พลัสของธงไชย แมคอินไต และคอนเสิร์ตของดัง พันกร มาก่อน
== เดอะสตาร์ ค้นฟ้าคว้าดาว ปี 8 ==
เพลงที่ใช้ร้อง รอบคัดเลือก
อกมีไว้หัก (รอบคัดเลือกภาคเหนือ)
ไม่ธรรมดา (รอบ 12 คนสุดท้ายภาคเหนือ)
เหตุผลร้อยแปด (รอบ 22 คนสุดท้าย)
เพลงที่บันทึกเสียง
อยากบอกรัก (เบิร์ด ธงไชย)
เพลงใน สัปดาห์เปิดตัว (แนะนำตัว)
อกมีไว้หัก (เบิร์ด ธงไชย)
ณ บัด NOW (บี้ เดอะสตาร์)
เพลงในการประกวด
กลับมาเป็นเหมือนเดิมได้ไหม (เครสเชนโด้) รอบ เพลงฮิตในรอบปีที่ผ่านมา
กลัวที่ไหน (บี้ เดอะสตาร์) รอบ เพลงแดนซ์
เพลงอำลา
แสนล้านนาที (เบล สุพล)
เพลงรอบชิงชนะเลิศ
เพื่อดาวดวงนั้น (The Star 8)
ยังโสด (ร่วมกับ ฮัท สมาย สต๊อป แคน)
ไม่ว่าจะ...
เพลงเมดเล่ย์กับรุ่นพี่เดอะสตาร์
== ผลงาน ==
=== ภาพยนตร์ ===
=== ละครโทรทัศน์ ===
=== มิวสิควีดีโอ ===
MV เพื่อดาวดวงนั้น
MV ไม่ว่าจะ
MV แบกความเหงาให้เธอไม่ไหว-P.O.I
MV กำลังใจแห่งรัก
=== ผลงานเพลง ===
อัลบั้ม THE STAR 8
* เพลง เพื่อดาวดวงนั้น
* เพลง ไม่ว่าจะ...
=== ซิงเกิ้ล ===
เพลง "กำลังใจแห่งรัก" (ประกอบภาพยนตร์ Locationบ้านติดกัน)
=== ละครเวที ===
OF MICE AND MEN
=== พิธีกร ===
รายการนัดพอหน้าอำเภอ(รับเชิญ)
=== แดนเซอร์ ===
คอนเสิร์ตอังกอร์พลัสของ ธงไชย แมคอินไต
คอนเสิร์ตของ ดัง พันกร
== คอนเสิร์ต ==
== แบรนด์แอมบาสเดอร์ ==
"1ใน Dapper Star"(DAPPER ประมูลเสื้อยืดการกุศลไอเดีย The Star 8 หารายได้มอบให้มูลนิธิสายใจไทยในพระราชูปถัมภ์) 
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2534
นักร้องชายชาวไทย
เดอะสตาร์ ค้นฟ้าคว้าดาว
บุคคลจากโรงเรียนกรุงเทพคริสเตียนวิทยาลัย
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
ชาวไทยที่นับถือศาสนาซิกข์
ชาวไทยเชื้อสายจีน
จิรวัฒน์ ศิริพานิชย์

ดร.จิรวัฒน์ ศิริพานิชย์ (เกิด 28 มีนาคม พ.ศ. 2515) สมาชิกสภาผู้แทนราษฎรมหาสารคาม เขต 4 และรองเลขาธิการพรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย (อดีตประธานคณะกรรมการบริหารพรรคพลังประชาชน ปี 2548–2550)
== ประวัติ ==
ดร.จิรวัฒน์ ศิริพานิชย์ มีชื่อเล่นว่า กิมจิ หรือ กิม เกิดเมื่อวันที่ 28 มีนาคม พ.ศ. 2515  เป็นบุตรคนโตของนายประยุทธ์ ศิริพานิชย์ อดีตรัฐมนตรี นักการเมืองจังหวัดมหาสารคาม กับนางพัฒนวดี ศิริพานิชย์ มีพี่น้อง 3 คน สำเร็จการศึกษาบริหารธุรกิจบัณฑิต สาขาการตลาด มหาวิทยาลัยกรุงเทพ, MBA (FINANCE) จาก MERCER UNIVERSITY ประเทศสหรัฐอเมริกา และรัฐประศาสนศาสตรดุษฎีบัณฑิต มหาวิทยาลัยราชภัฏมหาสารคาม สมรสกับนางนริศรา ศิริพานิชย์
== งานการเมือง ==
อดีตเป็นนายกเทศมนตรีเทศบาลตำบลหัวขวาง (พ.ศ. 2542-2546) และรองนายกองค์การบริหารส่วนจังหวัดมหาสารคาม (พ.ศ. 2547-2550) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก โดยได้คะแนนมาเป็นอันดับที่ 2 ของเขต (มี ส.ส. ได้ 3 คน) ต่อมา พ.ศ. 2554 ได้รับลงสมัครและได้รับเลือกตั้งเป็นสมัยที่ 2 ในปี พ.ศ. 2562 ได้รับเลือกตั้งเป็นสมัยที่ 3 และต่อมาในปี พ.ศ. 2563 ได้เข้ารับตำแหน่งรองเลขาธิการพรรคเพื่อไทย
=== สมาชิกสภาผู้แทนราษฎร ===
จิรวัฒน์ ศิริพานิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดมหาสารคาม สังกัด พรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายจิรวัฒน์ ศิริพานิชย์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายจิรวัฒน์ ศิริพานิชย์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายจิรวัฒน์ ศิริพานิชย์) , ศูนย์ข้อมูลนักการเมืองไทย
บุคคลจากจังหวัดมหาสารคาม
นักการเมืองไทย
พรรคพลังประชาชน (พ.ศ. 2541)
พรรคเพื่อไทย
สมาชิกสภาผู้แทนราษฎรจังหวัดมหาสารคาม
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
บุคคลจากคณะบริหารธุรกิจ มหาวิทยาลัยกรุงเทพ
นายกเทศมนตรีในจังหวัดมหาสารคาม
กุสุมาลวตี ศิริโกมุท

ดร.กุสุมาลวตี ศิริโกมุท (เกิด 10 ธันวาคม พ.ศ. 2505) ที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตสมาชิกสภาผู้แทนราษฎรจังหวัดมหาสารคาม 3 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรครวมไทยสร้างชาติ รองประธานกรรมการส่งเสริมกิจการมหาวิทยาลัยมหาสารคาม
== ประวัติ ==
กุสุมาลวตี ศิริโกมุท เกิดเมื่อวันที่ 10 ธันวาคม พ.ศ. 2505 เป็นบุตรสาวของนายสวาท ศิริโกมุท อดีต ส.ส. มหาสารคาม และ นางสุภาภรณ์ ศิริโกมุท มีพี่น้อง 2 คน สำเร็จการศึกษาด้านบริหารธุรกิจ จากมหาวิทยาลัยรามคำแหง, ศิลปศาสตรมหาบัณฑิต (พัฒนาสังคม) สาขาการวิเคราะห์และวางแผนทางสังคม สถาบันบัณฑิตพัฒนบริหารศาสตร์ และปริญญาเอก สาขายุทธศาสตร์การพัฒนาภูมิภาค มหาวิทยาลัยราชภัฏมหาสารคาม สมรสและหย่า มีบุตร 2 คน
== งานการเมือง ==
พ.ศ. 2544 และพ.ศ. 2548 ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย สามารถเอาชนะนายประยุทธ์ ศิริพานิชย์ อดีต ส.ส. จากพรรคชาติไทย ได้ทั้ง 2 ครั้ง หลังการรัฐประหาร พ.ศ. 2550 ดร.กุสุมาลวตีย้ายไปลงสมัครกับพรรคเพื่อแผ่นดิน พร้อมกับนายกริช กงเพชร รวมทั้งรับตำแหน่งรองเลขาธิการพรรค แต่ไม้ได้รับการเลือกตั้ง จึงย้ายกลับมาเป็นสมาชิกพรรคเพื่อไทย และลงเลือกตั้งในปี พ.ศ. 2554 ได้เป็น ส.ส. สมัยที่ 3 โดยเอาชนะนายยิ่งยศ อุดรพิมพ์ อดีตนายกองค์การบริหารส่วนจังหวัด จากพรรคภูมิใจไทย ในพ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 53
วันที่ 19 พ.ย. 2561 ดร.กุสุมาลวตีได้ลาออกจากการเป็นสมาชิกพรรคเพื่อไทย ต่อมาในพ.ศ. 2562 เธอได้ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคามสังกัดพรรคเพื่อชาติ แต่ไม้ได้รับการเลือกตั้ง
=== สมาชิกสภาผู้แทนราษฎร ===
ดร.กุสุมาลวตี ศิริโกมุท ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดมหาสารคาม สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดมหาสารคาม สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางกุสุมาลวตี ศิริโกมุท , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางกุสุมาลวตี ศิริโกมุท, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางกุสุมาลวตี ศิริโกมุท), ศูนย์ข้อมูลนักการเมืองไทย
บุคคลจากจังหวัดมหาสารคาม
นักการเมืองสตรีชาวไทย
สมาชิกสภาผู้แทนราษฎรจังหวัดมหาสารคาม
พรรคประชาชน (พ.ศ. 2531)
พรรคสามัคคีธรรม
พรรคความหวังใหม่
พรรคไทยรักไทย
พรรคเพื่อแผ่นดิน
พรรคเพื่อไทย
พรรครวมไทยสร้างชาติ
บุคคลจากคณะบริหารธุรกิจ มหาวิทยาลัยรามคำแหง
บุคคลจากมหาวิทยาลัยราชภัฏมหาสารคาม
บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
อนุรักษ์ ตั้งปณิธานนท์

อนุรักษ์ ตั้งปณิธานนท์  เป็นนักการเมืองชาวไทย เคยเป็นอดีต สมาชิกสภาผู้แทนราษฎรจังหวัดมุกดาหาร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย และเป็นประธานสโมสรทีมฟุตบอลมุกดาหาร เอฟซี
== ประวัติ ==
อนุรักษ์ ตั้งปณิธานนท์ เกิดเมื่อวันที่ 5 มิถุนายน พ.ศ. 2500 สำเร็จการศึกษาระดับปริญญาตรี นิติศาสตรบัณฑิต (น.บ.) และระดับปริญญาโท นิติศาสตรมหาบัณฑิต (น.ม.) จากมหาวิทยาลัยรามคำแหง และสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต (รป.ด.) สาขาวิชารัฐประศาสนศาสตร์ จากมหาวิทยาลัยกรุงเทพธนบุรี อีกทั้งเคยได้รับปริญญาศิลปศาสตร์มหาบัณฑิตกิตติมศักดิ์ (ศศ.ม.) สาขารัฐประศาสนศาสตร์ จากมหาวิทยาลัยรามคำแหง
อนุรักษ์ สมรสกับสุวรรณี ตั้งปณิธานนท์ นายกเทศมนตรีเมืองมุกดาหาร มีบุตรและธิดา 4 คน
== งานการเมือง ==
อนุรักษ์ เคยเป็นสมาชิกสภาเทศบาลเมืองมุกดาหาร และนายกเทศมนตรีเมืองมุกดาหาร 3 สมัย กลุ่มเรารักมุกดาหาร 
ต่อมา พ.ศ. 2550 ลาออกมาลงสมัครสมาชิกสภาผู้แทนราษฎรเป็นครั้งแรก สังกัดพรรคมัชฌิมาธิปไตย แต่ไม่ได้รับเลือกตั้ง โดยได้คะแนนมาเป็นอันดับที่ 4 ของจังหวัด (มี ส.ส. ได้ 2 คน) พ.ศ. 2554 ลงสมัครในนามพรรคเพื่อไทย และได้รับการเลือกตั้งเป็นครั้งแรก โดยเอาชนะนางวรศุลี สุวรรณปริสุทธิ์ อดีต ส.ส. 3 สมัยจากพรรคภูมิใจไทย
ในปี 2566 เขาถูกศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุำ 6 ปี จากกรณีเรียกรับเงินจำนวน 5 ล้านบาท จากอธิบดีกรมทรัพยากรน้ำบาดาลแลกกับการผ่านงบประมาณ ในขณะที่เขาเป็นอนุกรรมาธิการแผนงานบูรณาการ 2 สภาผู้แทนราษฎร
=== สมาชิกสภาผู้แทนราษฎร ===
อนุรักษ์ ตั้งปณิธานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมุกดาหาร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมุกดาหาร สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายอนุรักษ์ ตั้งปณิธานนท์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอนุรักษ์ ตั้งปณิธานนท์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอนุรักษ์ ตั้งปณิธานนท์), ศูนย์ข้อมูลนักการเมือง
บุคคลจากจังหวัดมุกดาหาร
นักการเมืองไทย
สมาชิกสภาผู้แทนราษฎรจังหวัดมุกดาหาร
พรรคมัชฌิมาธิปไตย
พรรคเพื่อไทย
บุคคลจากโรงเรียนวัดสุทธิวราราม
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
นายกเทศมนตรีในจังหวัดมุกดาหาร
ปลาหูช้างกลม

ปลาหูช้างกลม (Orbicular batfish, Round batfish; ) เป็นปลาทะเลกระดูกแข็งชนิดหนึ่ง ในวงศ์ปลาหูช้าง (Ephippidae)
ลำตัวแบนข้างส่วนหลังโค้งมากกว่าส่วนท้อง ครีบหูและครีบท้องอยู่ในแนวเดียวกัน ครีบหลังยาวกว่าครีบก้น ครีบหางปลายตัดตรง ลำตัวสีน้ำตาล มีแถบสีดำพาดขวาง 3 แถบ ในปลาขนาดเล็กครีบหลัง, ครีบก้น และครีบท้องค่อนข้างยาว และจะหดสั้นเมื่อโตขึ้น อาศัยอยู่บริเวณกองหินใต้น้ำและตามชายฝั่งทะเล ปลาวัยอ่อนสามารถอาศัยในเขตน้ำกร่อยและตามปากแม่น้ำ นอกจากนี้แล้วยังมีรายงานพบอาศัยในน้ำจืด เช่น บางหมู่เกาะในอินโดนีเซีย
มีขนาดโตเต็มที่ได้ถึง 50 เซนติเมตร พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, อินโด-แปซิฟิก, นิวแคลิโดเนีย, ทะเลญี่ปุ่น และออสเตรเลีย และมีรายงานพบที่รัฐฟลอริดา ของสหรัฐอเมริกา
ปลาในวัยอ่อน มีสีน้ำตาลแดง ลักษณะคล้ายกับใบไม้ เพื่อใช้ในการพรางตัวให้พ้นจากสัตว์ที่มีขนาดใหญ่กว่าโดยการลอยตัวแบนข้างตามกระแสน้ำ
นิยมเลี้ยงเป็นปลาสวยงาม ซึ่งในปัจจุบันสามารถเพาะขยายพันธุ์ได้แล้วในสถานที่เลี้ยง โดยแม่ปลาไม่ได้วางไข่ทั้งปี แต่วางไข่ได้ถึงครั้งละหนึ่งแสนฟอง โดยการแบ่งเพศจะไม่สามารถทำได้ จนกว่าจะถึงฤดูผสมพันธุ์ โดยสังเกตคร่าว ๆ ว่า ปลาเพศเมียนั้นจะมีขนาดใหญ่ปลาเพศผู้ และช่องท้องจะอูมกว่า ช่องเพศจะเต่งตึงขณะกำลังตั้งท้อง
== วงจรชีวิต ==
หลังจากการปฏิสนธิไข่ของปลาหูช้างจะลอยไปตามกระแสน้ำ และฟักเป็นลูกปลาซึ่งจะล่องลอยในสภาพของแพลงก์ตอนก่อนเจริญเติบโตและลงสู่พื้นในบริเวณปากแม่น้ำหรือป่าชายเลน ลำตัวสีส้มน้ำตาลคล้ายใบโกงกาง
==อ้างอิง==
==แหล่งข้อมูลอื่น==
รูปและข้อมูล จาก Fishbase.org 
วงศ์ปลาหูช้าง
ปลาน้ำเค็ม
ปลาน้ำกร่อย
ปลาน้ำจืด
ปลาที่พบในประเทศไทย
ปลาแอฟริกา
ปลาที่พบในประเทศออสเตรเลีย
ปลาตู้
ปลาหูช้างครีบยาว

ปลาหูช้างครีบยาว หรือ ปลาหูช้างยาว หรือ ปลาค้างคาว (Longfin batfish, Batfish, Roundface batfish; ) เป็นปลาทะเลชนิดหนึ่ง ในวงศ์ปลาหูช้าง (Ephippidae)
มีลักษณะทั่วไปคล้ายกับปลาหูช้างกลม (P. orvicularis) ซึ่งอยู่ในสกุลเดียวกัน แต่มีความแตกต่างกันที่ ปลาหูช้างยาวจะมีครีบหลังและครีบท้องยาวมาก ลำตัวมีสีดำ ลักษณะแลดูคล้ายค้างคาว โดยเฉพาะเมื่อยังเป็นปลาวัยอ่อน อันเป็นที่มาของชื่อ แต่จะครีบทั้งหมดจะหดสั้นลง รวมทั้งสีก็จะค่อย ๆ ซีดจางลงเมื่อปลาโตขึ้น และบริเวณส่วนหน้าก็จะหดสั้นลงด้วย จนทำให้แลดูกลมป้าน
มีความยาวเต็มที่ราว 70 เซนติเมตร พบกระจายพันธุ์ในทะเลเขตร้อนและเขตอบอุ่น เช่น อินโด-แปซิฟิก ลูกปลาปล่อยตัวเองลอยไปกับกระแสน้ำ ในแถบที่เป็นน้ำกร่อย เช่น ปากแม่น้ำหรือป่าชายเลน เพื่อหลอกลวงสัตว์นักล่าขนาดใหญ่กว่า
เป็นปลาในวงศ์นี้ 1 ใน 2 ชนิดที่พบได้ในน่านน้ำไทย นิยมเลี้ยงเป็นปลาสวยงาม แต่ยังไม่สามารถเพาะขยายพันธุ์ได้ในขณะนี้ ซึ่งแตกต่างจากปลาหูช้างกลม 
==ดูเพิ่ม==
ปลาหูช้างกลม
==อ้างอิง==
==แหล่งข้อมูลอื่น==
รูปและข้อมูลจาก Fishbase.org
วงศ์ปลาหูช้าง
ปลาที่พบในประเทศไทย
ปลาตู้
ปลาน้ำกร่อย
ปลาน้ำเค็ม
ปลาค้างคาว

ปลาค้างคาว (Batfish) เป็นชื่อสามัญที่เรียกปลาในหลายวงศ์ หลายชนิด
ปลาทะเลในวงศ์ Ogcocephalidae เป็นปลาที่อาศัยอยู่ตามพื้นทะเล มีรูปร่างหน้าตาประหลาดคล้ายค้างคาวและออกหากินในเวลากลางคึน
ปลาทะเลในวงศ์ Ephippidae เป็นปลาที่มีรูปร่างทรงกลม แบนข้างมาก มีรูปร่างคล้ายค้างคาวหรือหูช้าง โดยเฉพาะในสกุล Platax ทำให้มีอีกชื่อเรียกหนึ่งว่า "ปลาหูช้าง"
ปลาน้ำจืดในสกุล Oreoglanis ในวงศ์ Sisoridae เป็นปลาหนังขนาดเล็ก พบตามลำธารบนภูเขาสูงของภาคเหนือของประเทศไทยและภูมิภาคใกล้เคียง เป็นปลาที่มีพฤติกรรมเกาะติดกับก้อนหินในกระแสน้ำเชี่ยว โดยมีอวัยวะพิเศษในการช่วยในการดูดเกาะยึดที่ริมฝีปาก
ปลาน้ำจืดชนิด Myxocyprinus asiaticus เป็นปลาพื้นเมืองพบได้เฉพาะในแม่น้ำสายใหญ่ในประเทศจีน นิยมเลี้ยงเป็นปลาสวยงาม รู้จักกันดีในชื่อของ "ปลาหมูกระโดงสูง"
ปลาแบ่งตามชื่อสามัญ
การแก้ความกำกวม
ปลาแบ่งตามชื่อสามัญ
วงศ์ปลาหูช้าง

วงศ์ปลาหูช้าง หรือ วงศ์ปลาค้างคาว หรือ วงศ์ปลาคลุด (Batfish, Spadefish) เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Ephippidae ในอันดับปลากะพง (Perciformes)
มีลักษณะทั่วไป ลำตัวแบนทรงกลมหรือเป็นรูปสี่เหลี่ยมขนมเปียกปูน ด้านข้างลำตัวแบนข้างมาก เกล็ดมีขนาดเล็กหรือปานกลางเป็นแบบสาก หัวมีขนาดเล็ก ปากมีขนาดเล็ก ยืดหดไม่ได้ อาจมีครีบสันหลังหรือไม่มีก็ได้ ครีบหูสั้นและกลม กระดูกซับออคิวลาร์ เชลฟ์ กว้างหรือแคบ ครีบหางมีทั้งแบบกลมและแยกเป็นแฉก
เป็นปลาที่พบกระจายพันธุ์ในทะเลเขตร้อนและอบอุ่น พบทั้งในมหาสมุทรแอตแลนติก, แปซิฟิก และมหาสมุทรอินเดีย ขนาดโตเต็มที่ประมาณ 70 เซนติเมตร โดยจะอาศัยอยู่ตามแนวปะการังหรือกองหินใต้น้ำ มีพฤติกรรมอาศัยอยู่เป็นฝูงหรือเป็นคู่
ลูกปลาวัยอ่อนจะเลี้ยงตัวในบริเวณที่เป็นน้ำกร่อยหรือน้ำจืด เช่น ปากแม่น้ำหรือป่าชายเลน โดยมีสีสันแตกต่างจากปลาวัยโต และมีครีบต่าง ๆ ยาวกว่าด้วย เพื่อตบตาสัตว์นักล่าขนาดใหญ่กว่า
นิยมตกกันเป็นเกมกีฬาในแถบแอตแลนติก  ในน่านน้ำไทยพบ 2 ชนิด  คือ ปลาหูช้างยาว (Platax teira) และปลาหูช้างกลม (P. orbicularis)
โดยปกติแล้วจะไม่ถือเป็นปลาเศรษฐกิจ แต่ก็ใช้รับประทานกันได้ และนิยมเลี้ยงกันเป็นปลาสวยงาม และเพาะขยายพันธุ์ได้แล้วในบางชนิด
ปัจจุบันมีการอนุกรมวิธานไว้ทั้งหมด 8 สกุล (ดูในตาราง) ราว 18 ชนิด
==รูปภาพ==
ภาพ:Platax teira Prague 2012 3.jpg|ปลาหูช้างในวัยอ่อน
ภาพ:Platax teira 1.jpg|ปลาหูช้างครีบยาว
ภาพ:Reef2146 - Flickr - NOAA Photo Library.jpg|ในแนวปะการัง
==อ้างอิง==
==แหล่งข้อมูลอื่น==
ข้อมูลเพิ่มเติม 
ดำน้ำกับฝูงปลาหูช้าง / วินิจ รังผึ้ง จากผู้จัดการออนไลน์
ปลาแบ่งตามวงศ์
ปลาน้ำเค็ม
ปลาน้ำกร่อย
ปลาที่พบในประเทศไทย
วงศ์ปลาหูช้าง
โรงพยาบาลศิริราช ปิยมหาราชการุณย์

โรงพยาบาลศิริราช ปิยมหาราชการุณย์ เป็นโรงพยาบาลในกำกับของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ เลขที่ 2 ถนนวังหลัง แขวงศิริราช เขตบางกอกน้อย กรุงเทพมหานคร ริมฝั่งแม่น้ำเจ้าพระยา ตรงข้ามกับมหาวิทยาลัยธรรมศาสตร์ (ท่าพระจันทร์)
== ประวัติ ==
=== การก่อตั้ง ===
คณะแพทยศาสตร์ศิริราชพยาบาล ได้รับความเห็นชอบตามมติคณะรัฐมนตรี เมื่อวันที่ 26 พฤษภาคม 2546 มติที่ประชุมคณะกรรมการการรถไฟแห่งประเทศไทยครั้งที่ 14/2546 เมื่อวันที่ 13 สิงหาคม 2546 มติคณะรัฐมนตรีเมื่อวันที่ 16 กันยายน 2546 มติคณะรัฐมนตรีเมื่อวันที่ 16 มิถุนายน 2552 และมติคณะกรรมการการรถไฟแห่งประเทศไทย ได้เห็นชอบเมื่อวันที่ 11 มกราคม 2553 ให้คณะแพทยศาสตร์ศิริราชพยาบาล มหาวิทยาลัยมหิดล ใช้สิทธิเหนือพื้นดินของการรถไฟแห่งประเทศไทย บริเวณสถานีรถไฟธนบุรีริมแม่น้ำเจ้าพระยาช่วงที่เชื่อมคลองบางกอกน้อย รวมเนื้อที่ประมาณ 33 ไร่ 2 งาน 94 ตารางวา หรือ 53,976 ตารางเมตร
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ทรงประกอบพิธีวางศิลาฤกษ์อาคารโครงการพัฒนาศิริราชสู่สถาบันการแพทย์ชั้นเลิศในเอเชียอาคเนย์ บริเวณสถานีรถไฟธนบุรี (เดิม) เขตบางกอกน้อย เมื่อวันที่ 17 มีนาคม พ.ศ. 2551 และพระราชทานนาม อาคารโรงพยาบาลว่า อาคารปิยมหาราชการุณย์ 
ต่อมาคณะกรรมการประจำคณะแพทยศาสตร์ได้มีมติเมื่อวันอังคารที่ 6 กรกฎาคม พ.ศ. 2553 ให้จัดตั้งเป็น “โรงพยาบาลศิริราช ปิยมหาราชการุณย์ (Siriraj Piyamaharajkarun Hospital) ชื่อย่อ “SiPH” และพระบาทสมเด็จพระมหาภูมิพลอดุลยเดชมหาราช บรมนาถบพิตร จะเสด็จพระราชดำเนินทรงเปิดอาคารสถาบันการแพทย์ และลานพลับพลาประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ทรงอุ้มสมเด็จพระเจ้าลูกยาเธอ เจ้าฟ้าศิริราชกกุธภัณฑ์ ในบริเวณใกล้เคียงกับอาคารโรงพยาบาล ซึ่งเดิมกำหนดไว้ในวันที่ 1 กุมภาพันธ์ พ.ศ. 2556 แต่เนื่องจากมีแถลงการณ์สำนักพระราชวัง ฉบับที่ 59 ทำให้ต้องเลื่อนออกไปอย่างไม่มีกำหนด
== ข้อมูลโรงพยาบาล ==


ภายในโรงพยาบาลศิริราช ปิยมหาราชการุณย์ ประกอบด้วยอาคารโรงพยาบาลชื่อว่า อาคารปิยมหาราชการุณย์ เป็นอาคารสูง 14 ชั้น มีพื้นที่ใช้สอยสำหรับบริการตรวจรักษาประมาณ 165,270 ตารางเมตร และสถาบันการแพทย์ชื่อว่า สถาบันการแพทย์สยามินทราธิราช ในโรงพยาบาลฯ ประกอบไปด้วย
ห้องบริการผู้ป่วยนอก 177 ห้อง (4 ประเภทห้อง)
ห้องผ่าตัด 17 ห้อง
ห้องผู้ป่วย 284 ห้อง
หอผู้ป่วยวิกฤติ 61 ห้อง
พื้นที่จอดรถมากกว่า 1,000 คัน
ลานจอดเฮลิคอปเตอร์รับส่งทางการแพทย์
เครื่องมือทางการแพทย์ที่ทันสมัยและมีประสิทธิภาพสูง
ศูนย์รักษาโรคครบวงจร
ใช้งบลงทุนกว่า 7,000 ล้านบาท
== บริการทางการแพทย์ ==
{|
| width = "260" valign="top" |
กุมารเวช
จักษุ
จิตเวช
นรีเวช
ประสาทวิทยา
ผิวหนัง
มะเร็งและโรคเลือด
รังสีรักษา
รังสีวินิจฉัย
รังสีเวชศาสตร์นิวเคลียร์
โรคข้อและรูมาติสซั่ม
| width = "260" valign="top" |
โรคติดเชื้อ
โรคไต
โรคเบาหวานและต่อมไร้ท่อ
โรคปัจฉิมวัย (ผู้สูงอายุ)
โรคภูมิแพ้และอิมูโนวิทยา
โรคระบบทางเดินหายใจ
โรคระบบทางเดินอาหาร
เวชบำบัดวิกฤต (I.C.U.)
เวชศาสตร์ฟื้นฟู
ศัลยกรรมตกแต่ง
ศัลยกรรมทั่วไป
| width = "260" valign="top" |
ศัลยกรรมประสาท
ศัลยกรรมระบบทางเดินปัสสาวะ
ศัลยกรรมศีรษะ คอ เต้านม
ศัลยกรรมสำหรับเด็ก
ศัลยกรรมหลอดเลือด
ศัลยกรรมหัวใจและทรวงอก
ศัลยกรรมออร์โธปิดิคส์ (กระดูก และข้อ)
หัวใจและหลอดเลือด
หู คอ จมูก
อายุรกรรมทั่วไป
|}
== อ้างอิง ==
== แหล่งข้อมูลอื่น ==
คณะแพทยศาสตร์ศิริราชพยาบาล มหาวิทยาลัยมหิดล
ศ
ศิริราช
407 เที่ยวบินผี

407 เที่ยวบินผี เป็นภาพยนตร์ไทยแนวระทึกขวัญ 3D เข้าฉายในโรงภาพยนตร์วันที่ 22 มีนาคม พ.ศ. 2555 กำกับโดย อิสรา นาดี เป็นภาพยนตร์ไทยระทึกขวัญ 3 มิติเต็มรูปแบบเรื่องแรกของประเทศไทย ภาพยนตร์ทำรายได้ 34,412,033 บาท
== นักแสดง ==
มาช่า วัฒนพานิช รับบท นิว
ปีเตอร์ ไนท์ รับบท แบงค์
นะโม ทองกำเหนิด รับบท เวฟ
ฐิติ เวชบุล รับบท ปริ๊นซ์
พัชรี ทับทอง รับบท กิ๊ฟ
ปรเมศร์ น้อยอ่ำ รับบท จำรัส
อัญชลี หัสดีวิจิตร รับบท เพ็ญ
สีสะเหงียน สีหาราช รับบท แอน
รัศมี ทองสิริไพรศรี รับบท พัชรี
สุรีวัลย์ ม่วงทรัพย์สม รับบท แอร์เอม
นันทิตา ฆัมภิรานนท์ รับบท แอร์นก
== บทวิจารณ์ ==
ดูไปบ่นไป/ศฐาณพงศ์ http://www.thaicinema.org/reviewsth90darkflight.asp
http://movie.mthai.com/movie-review/118569.html 
http://movie.sanook.com/31835/%E0%B8%A7%E0%B8%B4%E0%B8%88%E0%B8%B2%E0%B8%A3%E0%B8%93%E0%B9%8C-407-%E0%B9%80%E0%B8%97%E0%B8%B5%E0%B9%88%E0%B8%A2%E0%B8%A7%E0%B8%9A%E0%B8%B4%E0%B8%99%E0%B8%9C%E0%B8%B5-%E0%B9%82%E0%B8%94%E0%B8%A2-tck/
407 เที่ยวบินผี : ทัศนวิสัยดี แต่บินไม่ถึงไหน/อภินันท์ http://www.manager.co.th/Entertainment/ViewNews.aspx?NewsID=9550000038682 
== อ้างอิง ==
http://movie.mthai.com/movie-profile/movie-fixture/106921.html 
http://movie.sanook.com/31245/%E0%B8%AB%E0%B8%99%E0%B8%B1%E0%B8%87-407-%E0%B9%80%E0%B8%97%E0%B8%B5%E0%B9%88%E0%B8%A2%E0%B8%A7%E0%B8%9A%E0%B8%B4%E0%B8%99%E0%B8%9C%E0%B8%B5/
== แหล่งข้อมูลอื่น ==
ภาพยนตร์ไทย
ภาพยนตร์สยองขวัญ
ภาพยนตร์ที่ออกฉายในปี พ.ศ. 2555
ภาพยนตร์ผี
ภาพยนตร์ไทย 3 มิติ
ภาพยนตร์ที่มีฉากในเครื่องบิน
โกด

โกด เป็นเสียงของคำในภาษาไทยหลายคำที่มีความหมายต่างกันไปดังนี้
โกฐ (ภาษาโบราณอาจเขียนเป็น โกฎ โกฎ โกฎฐ์ โกด หรือ โกษฐ์) หมายถึง กลุ่มของสมุนไพรจำพวกหนึ่ง จัดเป็นกลุ่มต่างๆ ได้เช่น โกฐทั้งห้า โกฐทั้งเจ็ด โกฐทั้งเก้า รวมถึงมีโกฐพิเศษอีกสามชนิด
โกศ (ภาษาโบราณใช้ว่า โกษ) ที่ใส่ศพนั่งหรือที่ใส่กระดูก ฝาครอบมียอด และอาจหมายถึงคลัง
โกฏิ เป็นหน่วยมาตรานับ มีค่าเท่ากับสิบล้าน
โกศ หมายถึง ฝัก กระพุ้งหรือ  ดอกไม้ตูม
โกษ ในภาษากลอนโบราณ หมายถึง โลก
โกส หมายถึง ผอบ
== ดูเพิ่ม ==
ความโกรธ
== อ้างอิง ==
พจนานุกรม ฉบับราชบัณฑิตยสถาน พ.ศ. 2542
โกฐ

โกฐ (ภาษาโบราณอาจเขียนเป็น โกฎ โกฎ โกฎฐ์ โกด หรือ โกษฐ์) หมายถึง กลุ่มของสมุนไพรจำพวกหนึ่ง จัดเป็นกลุ่มต่างๆ ได้เช่น โกฐทั้งห้า โกฐทั้งเจ็ด โกฐทั้งเก้า รวมถึงมีโกฐพิเศษอีกสามชนิด
- โกฐทั้งห้า ได้แก่
โกฐหัวบัว คือ เหง้าและรากแห้งของไม้ล้มลุก 4 ชนิด ในวงศ์ Umbelliferae คือ Cnidium officinale Makino, Conioselinum univittatum Turcz. Ligusticum chuanxiong S.H.Qiu และ Licusticum wallichii Franchet
โกฐสอ คือ รากแห้งของไม้ล้มลุก ชนิด Angelica dahurica Fisch.ex Hoffm.
โกฐเขมา [ขะ-เหฺมา] หรือ โกฐหอม คือเหง้าและรากแห้งของพืชหลายชนิดในสกุล Atractylodes spp.
โกฐเชียง คือ รากแขนงของไม้ล้มลุก ชนิด Angelica sinensis (Oliv.) Diels
โกฐจุฬาลัมพา หรือ โกฐจุฬาลำพา คือ เรือนยอดแห้งที่กำลังมีดอกของพืชสามชนิดในสกุล Artemisia spp.
- โกฐทั้งเจ็ด รวมโกฐทั้งห้าที่กล่าวมาและเพิ่มอีกสองชนิด ได้แก่
โกฐกระดูก คือ เหง้าแห้งของพืช Aucklandia lappa Dcne.
โกฐก้านพร้าว หรือ โกฐก้านมะพร้าว คือ รากแห้งของพืช Picrorhiza kurroa
- โกฐทั้งเก้า รวมโกฐทั้งเจ็ดที่กล่าวมาและเพิ่มอีกสองชนิด ได้แก่
โกฐพุงปลา (อีสานเรียก ปูดกกส้มมอ) คือ สิ่งที่นูนปูดขึ้นมาตามกิ่งและใบของไม้ต้นหลายชนิด ในสกุล Terminalia วงศ์ Combretaceae เช่น สมอไทย (Terminalia chebula Retz.)
โกฐชฎามังษี หรือ โกฐชฎามังสี คือ รากแห้งของพืชล้มลุก Nardostachys jatamansi DC. ในวงศ์ Valerianaceae
และ โกฐพิเศษ อีกสามชนิดด้วยกัน ได้แก่
โกฐกะกลิ้ง คือ เมล็ดแก่แห้งของต้นแสลงใจ (Strychnos nux-vomica)
โกฐกักกรา คือ ส่วนที่ปูด (gall) ของพืช Pistacia integerrima
โกฐน้ำเต้า คือ เหง้าและรากแห้งของพืช 6 ชนิด ในสกุล Rheum วงศ์ Polygonaceae เช่น Rheum officinale Baillon., Rheum palmatum L.
อีกทั้งยังมีเครื่องยาที่มีชื่อเรียกว่า โกฐอื่นๆ ปรากฏอยู่ตามพระคัมภีร์ทางการแพทย์แผนไทยหรือในตำรายาต่างๆ อยู่อีกเจ็ดชนิดด้วยกัน ได้แก่
โกฐจุฬารศ คือ ส่วนของใบจากพืช Eucalyptus globulus
โกฐกุสุมภ์ คือ ดอกคำฝอยแห้ง (Carthamus tinctorius)
โกฐนษิณี คือ เครื่องยาที่ได้จากพืช Psoralea corylifolia
โกฐสิงคลี คือ เขาของสัตว์กีบที่เรียกว่า กุย (Saiga tatarica L.)
โกฐกะเพ่อ คือ สารประกอบเคมีมีสูตรเป็น Hg2Cl2 ชื่อสามัญเรียก Calomel
โกฐขี้แมว คือ รากที่เป็นหัวใต้ดินของพืช Rehmannia glutinosa
โกฐสอเทศ คือ เหง้าที่ปอกเปลือกแล้วของต้นพืชในสกุล Iris spp.
== ดูเพิ่ม ==
โกด เสียงของคำในภาษาไทยที่มีหลายรูปและหลายความหมาย
== อ้างอิง ==
ยาแผนโบราณ